
Pataasin ang antas ng lumalawak 
na patriyotikong nagkakaisang prente 


at mga rebolusyonaryong pwersa ang pag- 

usbong at mabilis na paglawak ng patriyotikong 
nagkakaisang prente na lumalaban sa presensya ng 
mga tropang Amerikano at sa bulag na pagsunod 
ng rehimeng Macapagal-Arroyo sa bawat utos at 
patakaran ng imperyalismong US. 

Kinikilala ng Partido ang malaking potensyal ng 
patriyotikong nagkakaisang prente hindi lamang sa 
paglaban sa mga kagyat na usapin ng panghihimasok- 
militar ng US, kundi pati sa ibayong pagpapalakas 
sa kilusan para wakasan ang papet na paghahari ni 
Macapagal-Arroyo. 

Nakamumuhi ang pangangayupapa ni Macapagal- 
Arroyo sa imperyalismong US, laluna sa “digmang 
kontra-terorismo” ng utak-pulburang si Presidente 
George W. Bush ng US. Nagkukumahog si Macapagal- 
Arroyo na makakuha ng (a) ayuda upang tukuran 
ang naghihingalong ekonomya, (b) suportang militar 
upang ibwelo ang kontra-rebolusyonaryong todo- 
todong digma, at (k) suportang pampulitika laluna 
para sa kanyang balak na pagtakbo bilang presidente 
sa 2004. 

Upang makamit ito, walang awat na iginigiit ni 
Macapagal-Arroyo ang pananatili ng mga tropa ng 

sundalo rito at 
pagtulak na pagti- 
bayin ang Mutual 
Logistics Support 
Agreement (MLSA). 
Todo-todo nitong 

TAMPOK NA BALITA: MATATAGUMPAY NA TAKTIKAL NA OPENSIBA NG BHB - tingnan sa pahina 5 


Inilalathala ng Komite Sentral ng Partido Komunista ng Pilipinas 


balak nitong panggegera sa Iraq. Nag-iisa halos si 
Macapagal-Arroyo, bukod kay Prime Minister Tony 
Blair ng United Kingdom, na ganadong-ganadong 
sumusuporta sa planong ito ng US. Wala pa mang 
kahilingan ang US, inialok na ng papet na rehimen 
ang himpapawid at mga paliparan ng Pilipinas para 
gamitin ng militar ng US nang walang anumang 
pagsasaalang-alang sa pambansang interes. 

Ang bulag na debosyon ng rehimeng Macapagal- 
Arroyo sa imperyalismong US, ang paglapastangan 
sa soberanya ng Pilipinas at lubusang pagbalewala sa 
pambansang dangal ay pumupukaw sa patriyotismo 
ng malawak na mamamayan. 

Maging ang mga tradisyunal na pulitiko kabilang 
ang mga kapartido ni Macapagal-Arroyo, mga taong- 
simbahan, taong-midya at mga independyenteng 
personahe ay nauudyok na manindigan laban sa kanya. 
Kabilang dito si Bise Pres. Teofisto Guingona na 
pinatalsik mula sa Department of Foreign Affairs 
dahil sa aktibong pagtutol sa MLSA, sa Balikatan, sa 
“all-out war” at sa “digmang kontra-terorismo” kaisa 
ng mga pwersang pambansa-demokratiko. 


Tampok itong nailarawan sa pagtitipon noong 
Setyembre 16 ng mga senador na bumoto laban sa 
mga base militar noong 1991, ilang kongresista, 
mga progresibo at demokratikong organisasyon at 
personalidad. (Tingnan ang kaugnay na artikulo sa 
pahina 4.) 

Tiyak na lalo pang lalawak ang patriyotikong 
nagkakaisang prente. Habang tumatagal, lalong 
nagiging kasuklam-suklam ang bulag na pagsunod ng 
rehimeng Macapagal-Arroyo sa doktrinang Bush, na 
ngayo'y binabatikos at kinukundena ng paparaming 
estado at mamamayan sa buong mundo. Dahil dito, 
lalo pang nahihiwalay si Macapagal-Arroyo mula sa 
malawak na masang Pilipino. 

Kinakailangang pag-ibayuhin ng mga rebo- 
lusyonaryong pwersa ang higit pang pagpapalawak 
at pagpapatatag ng patriyotiko at demokratikong 
nagkakaisang prente. Kailangan ding iugnay ang 
patriyotikong pakikibaka sa Pilipinas sa mga patri- 
yotikong pakikibaka ng mamamayan sa ibang bansa. 

Kailangang paalabin nito ang diwa ng militanteng 
patriyotismo, ang aktibo at matatag na paninindigan » 

www.philippinerevolution.org 


Muling inilulunsad ng Partido ang website 
nito sa internet. Pinangalanang “Philippine 
Revolution Web Central”, lalamnin nito ang 
mga pinakahuling isyu ng Ang Bayan, mga 
pahayag, mga rebolusyonaryong publikasyon at 
iba pang impormasyon tungkol sa Partido at mga 
rebolusyonaryong organisasyon sa Pilipinas. 


Pinangangasiwaan ng Kawanihan sa Impor- 
masyon ng PKP ang website na makikita sa 
www. philippinerevolution.org. Hinihikayat ang 
lahat na tumungo rito at tumulong sa ikahuhusay 
nito. 


Ang paglulunsad ng website na ito ay naisagawa 
sa tulong ng mga rebolusyonaryong pwersa sa 
United States na nakikiisa sa wasto at maka- 
tarungang pakikibaka ng sambayanang Pilipino 
laban sa imperyalismong US. 

laban sa panlulupig ng imperyalismong US sa 
pambansang soberanya ng Pilipinas. Magiging 
pangunahing sandata ng patriyotiko at demokratikong 
nagkakaisang prente ang paglulunsad ng mga mala- 
wakang kilos protesta sa buong bansa na humihikayat 
sa partisipasyon ng iba't ibang sektor at saray. 

Alinsunod sa patriyotikong adyenda, kinaka- 
iangang igiit ang pagbabasura sa MLSA, sa Visiting 
Forces Agreement at iba pang di pantay na kasunduang 
nagtataguyod sa interbensyunismo at hegemonismo 
ng US, ang pagpapalayas sa mga tropang Amerikano 
at pagtigil sa mga pagsasanay-militar, ang muling 
pagsasagawa ng negosasyong pangkapayapaan sa 
NDF at pagtutol sa lahat ng hakbangin ng US na 
nagsasapanganib sa usapang pangkapayapaan, ang 
pagtigil sa pang-uupat ng gera ng US sa Iraq at 
pagbawi ng suporta ng rehimeng Macapagal-Arroyo 
sa di makatarungang gerang ito. 

Sa balangkas ng malapad na pagkakaisang patri- 
yotiko, kailangang hikayatin ang mga panggitnang 
pwersa na dalhin ang mga kongkretong hinaing ng 
batayang masa laban sa imperyalistang pandarambong 
at pang-aapi. 

Marapat na patampukin ng patriyotikong nagka- 
kaisang prente ang mga usapin sa pang-ekonomyang 
soberanya at ang mga mapambusabos na patakaran 
ng imperyalistang “globalisasyon.” Kailangang 
ilantad at labanan ang malawakang kahirapan at ang 


Ang tinig ng patriyotismo 


ni Guingona 


a harap ng sagad-sagarang pagpapakapapet ng rehimeng 
Macapagal-Arroyo, namumukod-tangi ang patriyotikong 


tinig ni Bise Pres. Teofisto Guingona. 


Sadyang makabuluhan ang matatag na pagtindig ni 
Guingona laban sa Balikatan, sa MLSA at iba pang kasunduang 
militar sa pagitan ng Pilipinas at US. Tinututulan niya ang 
pagpasok ng tropang US sa bansa at ang pagdawit nito 
sa Pilipinas sa nakaambang imperyalistang gera sa Iraq. 
Pinanindigan niya ang mga ito kahit pa ang naging katumbas 
ay ang pagtanggal sa kanya bilang kalihim ng Department of 


Foreign Affairs noong Hulyo. B 

pangkalahatang krisis pang-ekonomyang dulot nito. 

Kailangan ding hikayatin ang mga pwersang 
patriyotiko na matatag na labanan ang mga pasistang 
patakarang kaakibat ng “digmang kontra-terorismo” 
ng US, kabilang ang itinutulak na panukalang batas 
laban sa “terorismo” na naglalayong supilin ang mga 
saligang karapatang sibil ng mamamayang Pilipino. 

Malaki ang kabuluhan ng patriyotiko at demo- 
kratikong nagkakaisang prente. Maihahambing 
ito sa masaklaw na pagkakaisa ng mamamayan 
noong 1991 laban sa mga base militar ng US na 
humantong sa pagbabasura ng bagong tratadong 
militar. Katunayan, maaaring mas marami pa ang 
mapabilang sa patriyotikong prenteng ito dahil 
tampok na tampok ngayon ang napakaraming usaping 
naglalantad sa imperyalistang pang-aapi sa Pilipinas at 
pagkapapet ng neokolonyal na republika. 

Malaki ang maaaring gampanang papel ng 
puspusang pagkilos at paglaban ng patriyotikong 
nagkakaisang prente sa pagbigo sa tangka ni 
Macapagal-Arroyo na manatili sa poder lagpas sa 
2004. Ngayon pa lamang, maaari nang mailuwal 
ang makapangyarihang kilusang masa para sa pag- 
wawakas ng tutang rehimeng Macapagal-Arroyo. Isang 
magandang bagay kung ang hahalili kay Macapagal- 
Arroyo ay maninindigan para sa isang programang 
nagtataguyod sa pambansang soberanya at kalayaan sa 
larangan ng ekonomya, pulitika at militar. 


Noon pa ma'y nagpamalas na ng patriyotiko at 
antipasistang paninindigan si Guingona. Kabilang 
siya sa ilampung libong ibinilanggo ng pasistang 
diktadurang Marcos nang ideklara nito ang batas 
militar noong 1972. Nang makalaya, ipinaglaban niya 
bilang abugado ang pagpapalaya sa mga bilanggong 
pulitikal at inilantad niya ang talamak na mga kaso ng 
paglabag sa karapatang-tao. Isa rin siya sa mga tumutol 
sa kwestyunableng mga utang panlabas at nakiisa sa 
malawak na anti-diktadurang kilusang masa. 

Patuloy na nanindigan si Guingona kahit noong 
maging senador siya sa ilalim ng rehimeng Aquino. 
Noong Setyembre 16, 1991, kabilang siya sa 12 
senador na bumoto laban sa RP-US Treaty on 
Friendship, Cooperation and Security na nagwakas 
sa 50 taong pananatili ng mga base militar ng US 
sa Pilipinas. 

Nanindigan din si Guingona laban sa pagpapatibay 
ng General Agreement on Tariffs and Trade (GATT) na 
inisponsor ni Macapagal-Arroyo sa 
senado noong 1994. Ang kasunduang 
ito ang nagsilbing pundasyon ng 
liberalisasyon ng ekonomya na nga- 
yo'y nagdudulot ng walang kaparis 
na krisis sa Pilipinas. 


Noong 1999, tinutulan ni Guingona ang Visiting 
Forces Agreement kahit karamihan ng mga kapartido 
niya sa LAKAS-NUCD ay bumoto para rito. Iginiit 
niyang babaligtarin ng kasunduan ang matagumpay na 
pagpapatalsik sa mga base militar ng US. 

Noong 2000, isa sa mga nagpasikad sa proseso ng 
impeachment ni Joseph Estrada ang talumpating “I 
Accuse” (“Inaakusahan kita”) ni Guingona. Buung- 
buo siyang nakiisa at aktwal na lumahok sa kilusang 
masa para patalsikin si Estrada. Ang kanyang tampok 
na papel dito ay di mabalewala ni Macapagal-Arroyo 
kaya't itinalaga siya bilang bise presidente. 

Gayunpaman, pinanatili ni Guingona ang kanyang 
paninindigang patriyotiko. 

Dahil dito, umaani siya ng papataas na paggalang 
at suporta ng mamamayan. Magpapatuloy ang mainit 
na suporta ng sambayanan kay Guingona kung 
ipagpapatuloy niya ang kanyang patriyotismo at 
maka-mamamayang paninindigan. 

Kung tutugon siya sa hamong ito, mapapabilang siya 
sa hanay nina Claro M. Recto, Lorenzo Tañada at Jose 
Diokno na mga simbolo ng tapang at paninindigan para 
sa pambansang kasarinlan at gumanap ng makabuluhang 
papel sa kasaysayan ng paglaban ng sambayanang 
Pilipino para sa pambansang kalayaan. 


Pagpapatalsik sa mga base militar, ginunita 


GINUNITA NITONG SETYEMBRE 16 ANG IKA-1 1 ANIBERSARYO 
ng pagbabasura ng senado sa tratado para sa mga 
base militar ng US sa Pilipinas. Ang pagtitipong 
ginanap sa University of the Philippines at tinawag na 
“Reliving September 16, 1991” (Muling pagsasabuhay 
sa Setyembre 16, 1991) ay inorganisa ng Bayan Muna 
at nina Bise Pres. Teofisto Guingona at dating Sen. 
Wigberto Tafiada. 

Labindalawang senador, kabilang sina Tañada at 
Guingona, ang bumoto laban sa panukalang “RP-US 
Treaty of Friendship, Cooperation and Security” na 
naghudyat sa pagwawakas sa 50 taong pananatili ng 
mga base militar ng US sa Pilipinas. 

Dinaluhan ang aktibidad ng mga lider at myembro 
ng mga organisasyong masa. Nakiisa rin dito sina 
Pastor “Boy” Saycon ng Council for Philippine Affairs 
at Linda Montayre ng People's Consultative Assembly 
(kapwa mga dating alyado ni Macapagal-Arroyo). 

Iginiit ng mga dumalo sa pagtitipon na dapat 


isapubliko ni Macapagal-Arroyo ang nilalaman ng 
Mutual Logistics Support Agreement at obligahin 
siyang ihapag ito para sa deliberasyon ng Senado. 

Noong araw ding iyon, daan-daang demonstrador 
ang nagrali sa tapat ng US Embassy upang tutulan 
ang interbensyong militar ng US sa Pilipinas at ang 
bantang pag-atake nito sa Iraq. Ang kilos protestang 
pinamunuan ng BAYAN, Bayan Muna at iba pang 
progresibong organisasyon ay dinaluhan din ng 
mga myembro ng International League of Peoples” 
Struggle. 

Kasabay nito, inorganisa ng Liberal Party (LP) ang 
pagpapasinaya sa monumentong tinawag na “Inang 
Laya”. Tinanghal ng monumento ang kawastuan ng 
pagpapatalsik sa mga base militar. Kahit pa ang LP ay 
bahagi ng naghaharing koalisyon, mapangahas nitong 
sinalungat ang sagad-sagarang maka-imperyalistang 
tindig ng tagapangulong pandangal nitong si 
Macapagal-Arroyo. 

WT pinapakita ng matatagumpay na taktikal na opensibang ito na 
nakahanda ang mga rebolusyonaryong pwersa na harapin at biguin 
ang all-out war campaign ng rehimeng Macapagal-Arroyo. Alinsunod sa 
panawagan ng Komite Sentral ng Partido Komunista ng Pilipinas, patuloy 
na paiigtingin ng mga rebolusyonaryong pwersa ang armadong pakikibaka 
sa pamamagitan ng paglulunsad ng paparaming mga armadong taktikal na 


opensiba.” - Ka Roger, Setyembre 29, 2002 


Munisipyo sa Quezon, nireyd ng BHB 


Sinalakay ng mga Pulang mandirigma ng BHB 
ang munisipyo ng Lopez, Quezon noong hapon ng 
Setyembre 27. Namatay sa naturang reyd ang hepe ng 
pulisya sa Lopez na si Supt. Cesar Santander, si Supt. 
Nestor Santiago at isa pang elemento ng PNP. 

Mabilis na nakapasok sa munisipyo ang mga gerilya 
gamit ang taktikang panlalansi. Ang ilan sa kanila ay 
nagsuot ng barong at nagkunwang magsasampa ng kaso 
at ang ilan naman ay nagpanggap na mga sundalo ng 
AFP at ahente ng National Bureau of Investigation. 

Nakapwesto na sa loob ng munisipyo ang mga 
gerilya nang makahalata ang ilang pulis at manlaban. 
Nakontrol ng mga Pulang mandirigma ang munisipyo 
pagkatapos ng ilang minutong labanan at kinumpiska 
ang lahat ng armas sa armori bago sila ligtas na 
umatras. 


Scout Rangers, inambus sa Leyte 


Apat na elemento ng Philippine Army Scout Rangers 
ang namatay at dalawa ang nasugatan sa ambus na 
inilunsad ng isang platun ng BHB sa Barangay Mabuhay, 
Mahaplag, Leyte noong Setyembre 20. Naganap ang 
ambus bandang 3:15 n.h. habang patungo ang mga 
elemento ng 3" Scout Ranger Company sa Tacloban 
City. Lulan ng Kennedy-type na dyip ang apat nang 
tambangan. 

Limang matataas na kalibreng armas ang nasamsam 
ng BHB sa naturang labanan kabilang ang isang M203, 
dalawang M16, isang Baby-M16 at isang M14. 

Ang sumaklolong reimporsment na isang platun 
mula sa 3'4 SR Company at Charlie Company ng 53 IB 
PA ay tinambangan ng isang blocking force ng BHB. 
Isa ang patay sa panig ng kaaway. 

Samantala, noong araw ding iyon ay nakaenkwentro 
ng isang yunit ng BHB ang mga pwersa ng 63" IB. 
Isang sundalo ang namatay dito. 

33 armas, 
nakumpiska 
sa reyd sa Compostela Valley 


Umabot sa 33 armas ang nasamsam nang 
ireyd ng mga Pulang mandirigma sa ilalim ng 
Rhyme Petalcorin Command-Bagong Hukbong 
Bayan (RPC-BHB) ang istasyon ng Philippine 
National Police sa Maco, Compostela Valley 
noong Setyembre 24. Kabilang dito ang 17 
armalayt, tatlong M14, apat na garan, dalawang 
karbin, tatlong pistolang 9 mm, tatlong pistolang 
.38, isang Browning automatic rifle, mga bala 
at isang VHF radio. 

Ayon kay Diomabok Kadyawan, tagapagsalita 
ng RPC-BHB, pinatunayan ng mapangahas na 
reyd ang kakayahan ng BHB na maglunsad ng 
mga sorpresang atake sa mga lehitimong target. 
Aniya, naging matagumpay ang reyd dahil sa 
kooperasyon ng mamamayan sa BHB. 

Naisagawa ang mapangahas na reyd nang 
walang putok dahil sa taktikang panlalansi. 
Dinakip muna ng mga gerilyang nagpanggap 
na mga sundalo ng Philippine Army si Meyor 
Miller Alaba ng Maco at bandang 6:30 ng gabi 
ay dinala ito sa istasyon ng pulis sa Barangay 
Mapaang. Ipinakilala ni Alaba ang mga Pulang 
mandirigma bilang mga sundalo ng 72nd IB 
kaya madali nilang napasok ang istasyon at 
nadisarmahan ang mga pulis. Nilimas ng mga 
Pulang mandirigma ang armori ng istasyon sa 
loob ng 15 minuto. Maalwan silang nakaatras sa 
kalapit na gubat. 

Dahil sa kahihiyan, agad na ipinatanggal ng 
rehimeng Macapagal-Arroyo ang buong pwersa 
ng PNP sa Maco at kinasuhan ng “treason” o 
pagtataksil si Alaba. Pinaiimbestigahan na rin ang 
kainutilan ng lokal na grupong paniktik. 


Patuloy na nang-uupat ng gera si Bush 


laban sa Iraq 


D esidido si Presidente George W. Bush ng US 
na gerahin ang Iraq, may suporta man siya o 
wala. Buong pagmamatigas niyang iginigiit ang 
pagpapabagsak kay Saddam Hussein na pilit niyang 
inilalarawang isang berdugo at banta sa kapayapaan 
ng mundo at sibilisasyon. 

Binabraso nina Bush at State Sec. Colin Powell 
ang United Nations (UN) na agarang maglabas 
ng bagong resolusyong magpapahintulot sa US na 
salakayin ang Iraq kung hindi ito tatalima sa mga 
resolusyon ng UN. Kasabay nito'y naghapag si 
Bush ng resolusyon sa kongreso ng US na naggigiit 
ng paglulunsad ng aksyong militar laban sa Iraq. 
Itinakda ni Defense Sec. Donald Rumsfeld na 
kailangan itong pagtibayin bago ang eleksyon sa 
Nobyembre 5. 

Parang sangganong binalewala ni Bush ang mga 
proseso ng UN. Nitong Setyembre 26, binomba na 
ng mga eroplanong US at United Kingdom (UK) 
ang dalawang sibilyang paliparan sa katimugang 
bahagi ng Iraq, dahil saklaw umano ito ng “no-fly- 
zone” (o erya kung saan bawal magpalipad ng 
eroplano) , isang patakarang pwersahang ipinataw 
ng US at UK noong 1991. 

Sinabi rin ni Bush na “taktika lamang” ng 
Iraq ang deklarasyon nito noong Setyembre 17 na 
pumapayag na itong papasukin ang mga weapons 
inspector ng UN na noong una'y siyang iginigiit 
ng US. Ang mga inspektor na ito ay pinangakuan 
din ng Iraq na bibigyan ng lahat ng puwang sa 
pag-iimbestiga. 

Ang desisyon ng Iraq ay alinsunod sa kagus- 
tuhan ng nakararaming myembro ng UN. Nagla- 
layon itong pabulaanan ang mga akusasyon ng US 
na gumagawa at nagpapalaganap ito ng weapons 
of mass destruction. 


MAKITID NA SUPORTA 

Noong isang taon, sinamantala ni Bush at mga 
militarista ang hinagpis at galit ng mamamayang 
Amerikano matapos ang teroristang atake sa World 
Trade Center at Pentagon. Agad niyang nakuha 


ang suporta ng kongreso at opinyong publiko para sa 
paglulunsad ng “gerang kontra-terorismo” at armadong 
agresyon sa Afghanistan. Ngunit habang lumalao'y 
natatauhan na rin ang mamamayang Amerikano at 
mamamayan ng buong mundo sa kahibangan ng 
doktrinang Bush. 

Nagsimulang kumitid ang suporta nang palawakin 
ang saklaw ng “gerang kontra-terorismo” lampas sa 
Afghanistan. Nahiwalay ang US nang magbanta ito na 
alinmang bansang hindi papanig sa naturang gera ay 
ituturing na kaaway. Lalong nahihiwalay ngayon ang US 
dahil sa pang-uupat nito ng digma laban sa Iraq. 

“No to War!” ang sigaw ng paparaming mama- 
mayang Amerikano. “Adbenturismo,” matinding puna ni 
Chancellor Gerhard Schroeder ng Germany sa balak ni 
Bush na pag-atake sa Iraq. Para naman sa France, Russia 
at China, makasasapat na sa ngayon ang inspeksyon 
lamang sa sinasabing weapons of mass destruction. 
Matindi naman ang pangamba ng Arab League na 
magbubunsod ng malaking kaguluhan ang planong pag- 
atake ng US sa Iraq. Ayaw ding masangkot sa digma ang 
Canada at Indonesia na mga alyado ng US. 

Tanging si Prime Minister Tony Blair ng 
UK--at ang maaasahang tutang si Macapagal- 
Arroy0---ang tahasang sumusuporta kay Bush. 

Sa kabila ng malawakang pagtutol sa gera 
laban sa Iraq, inatasan pa rin ni Bush ang 
kanyang matataas na upisyal-militar at ang 
Central Intelligence Agency na magsaayos 
ng pakikipagtulungang militar sa Qatar at ng 
permanenteng paghimpil doon ng 1,000 tauhan ng 
US Central Command. 


Bush: Hitler, banta 
sa kapayapaan 


Laking galit ni US Pres. George W. Bush 
nang ihalintulad siya ni Justice Minister Herta 
Duebler-Gmelin ng Germany kay Adolf Hitler, 
ang kinamumuhiang lider ng pasistang Nazi. 
Ani Deubler-Gmelin, ang ginagawang pang- 
uupat ni Bush ng gera sa Iraq ay naglalayong 
“ilayo ... ang atensyon (ng publiko) sa mga 
suliraning pampulitika ng kanilang bansa. Ganito 
rin ang ginawa noon ni Hitler.” 

Bago ito, pinuna ni Prime Minister Jean 
Chretien ng alyado nitong Canada ang 
unilateralismo at arogansya ng US. Sa 
isang interbyu, iniugnay ni Chretien ang mga 
teroristang atake sa pandaigdigang kahirapan 
at pang-ekonomyang paghahari ng US sa 
mundo. Ang US din, aniya, ang dapat sisihin 
kaugnay ng mga teroristang atake noong 
Setyembre 11, 2001. Dagdag pa ni Chretien, 
“hindi dapat gamitin ng US ang kanyang lakas 
upang hamakin ang iba.” 

Kaugnay din nito, tinawag ni Nelson 
Mandela, dating pangulo ng South Africa at isang 
awardee ng Nobel Peace Prize, na isang banta 
sa kapayapaan ang US. Ayon kay Mandela, 
sinasabotahe ng US ang UN bilang tagalutas 
ng mga pandaigdigang alitan at gulo. Sinabi rin 
niyang ang pagmamatigas ng US laban sa Iraq 
ay pumapabor sa mga kumpanya ng langis at 
industriyang pandigma ng US. 

Bukod pa ito sa 5,000 armadong tauhan nila sa 
Prince Sultan Airbase sa Saudi Arabia at sa 30,000 
kataong Tank Division na dati nang nakapusisyon 
sa Kuwait. May napapabalita pang aabot sa 250,000 
tropang Amerikano ang nasa Persian Gulf sa ngayon. 
Naiulat din na aabot sa 100,000 tropa ang sasalakay 
sa Iraq. 


MGA MOTIBO NI BUSH 

Wala pa man siyang maipakitang solidong batayan ng 
sinasabi niyang ugnayan 
ng gubyernong Iraq at ng 
teroristang al Qaida, o sa 
sinasabi niyang pagtatago 
at paggawa ng weapons 
of mass destruction, 
nagmamadali na si Bush 
sa paghahanda ng atake 
sa Iraq alinsunod sa 
kanyang “first strike 
policy”. Bakit gayon na 
lamang ang pagkamuhi 
ni Bush sa Iraq? 

Ang totoong pinakamalaking motibo ni Bush 
ay ang maghanap ng solusyon para sa mga despe- 
radong monopolyo kapitalistang Amerikano na batbat 
ng mga suliraning dulot ng pagbagsak ng stock 
market, pagsambulat ng mga anomalya sa malalaking 
korporasyon at ligalig na bumabalot sa mamamayang 
Amerikano dahil sa matagal nang umiiral na resesyon. 
Kung hindi ito mareremedyuhan, manganganib ang 
Republican Party ni Bush sa halalan sa Nobyembre. 

Sa pamamagitan ng produksyong pandigma, nais 
ng gubyernong Bush na pasikarin ang ekonomya. 
Aabot sa $379 bilyon ang nakatakdang ibuhos ni Bush 
sa produksyon ng mga kagamitang militar. Dagdag 
dito, naglaan ng 550 bilyon si Bush para sa “digmang 
kontra-terorismo”. 

May partikular na halaga para sa US ang planong 
pagsalakay sa Iraq. Wika nga ng mga upisyal ng 
Iraq, “gustong kontrolin ng US ang aming langis.” 
Pumapangalawa sa Saudi Arabia ang laki ng reserbang 
langis ng Iraq. Pinag-iinteresan ng US at iba pang 
imperyalista ang 112 bilyong bariles na reserbang ito. 

Galit na galit ang US dahil naggigiit ng kasarinlan 
ang Iraq. Gustung-gusto itong pabagsakin ni Bush 
upang maitayo roon ang isang rehimeng pabor sa mga 
patakarang ididikta ng US. 


US: Banta sa seguridad 
at kasarinlan ng mga bansa 


AROGANTENG IPINANGANGALANDAKAN 
ng bagong dokumentong National 
Security Strategy (NSS) ng US 
ang katayuan nito bilang nag-iisang 
superpower sa kasalukuyan. Inilabas 
ang naturang dokumento noong Set- 
yembre 20 bilang bahagi ng kampanya 
ng pang-uupat ni Bush ng gera laban 
sa Iraq. 

Sa NSS, tahasang nagbabanta ang 
US na lubusang gagamitin ang taglay 
na pandigmang superyoridad upang 
hadlangan ang pagsisikap ng alinmang 
bansa na tapatan ang kapangyarihan 
nito. 

Isinasangkalan ng US ang atake 
noong Setyembre 11, 2001 upang 
palabasing pagtatanggol-sa-sarili ang 
mga armadong agresyong nais nitong 
ilunsad. 

Habang buong yabang na nana- 
nawagang biguin ang paglikha ng 
ibang bansa ng weapons of mass 
destruction, tuwiran naman nitong 
sinasabing magmamantine ang US 
ng sapat na pwersa at arsenal upang 
tiyakin umano ang kapayapaan. Hindi 
umano ito mag-aatubiling unahan 
ng atake ang alinmang bansang itu- 
turing nitong terorista “bago pa man 
makarating ang banta” sa US. 

Tahasan na ring binabalewala 
ng US ang papel ng ibang bansa sa 
pagpapasya kaugnay ng mga inter- 
nasyunal na alitan. Hindi umano ito 
magdadalawang-isip na umaksyon 
nang solo “kung kinakailangan”. 

Binubuod ng NSS ang doktrinang 
Bush na dili iba ang walang rendang 
paggamit ng pwersang militar upang 
patuloy na ipataw sa daigdig ang 
paghahari ng imperyalismong US. 


Pagtutol sa gera laban sa iraq, lumalawak 


L umalawak ang pagtutol ng mamamayan ng daigdig sa 
planong agresyon ng US laban sa Iraq. 

Sa London, kabisera ng United Kingdom, umabot sa 150,000 
ang nagrali noong Setyembre 28 para tutulan ang balak ng 
US at UK na salakayin ang Iraq. Ang rali, na inorganisa ng 
Stop the War Coalition at ng Muslim Association of Britain, 
ang isa na sa pinakamalalaking demonstrasyong anti-gera sa 
kasaysayan ng Europe. 

Tanda ng matinding di-pagsang-ayon maging ng mga upisyal 
ng UK sa mga mapanggerang patakaran ng gubyerno rito, nakiisa 
at nagsalita sa rali si Ken Livingstone, alkalde ng London, at 
nagpadala ng mensahe ng pakikiisa si Mo Mowlam, dating 
myembro ng kabinete ni Blair na ngayo'y mahigpit na niyang 
kritiko. Nagtalumpati sa rali ang mga parlamentaristang kapartido 
ni Blair sa Labour Party. Nagtalumpati rin si Scott Ritter, lider 
ng grupo ng mga weapons inspector na pumasok sa Iraq noong 
1998. Dumalo rin sa rali ang mga lider ng unyon at ilang matataas 
na upisyal ng Church of England. 

Sa Rome, Italy, isa ring martsa-rali laban sa panggegera ng 
US sa Iraq na inorganisa ng Communist Refoundation Party ang 
dinaluhan ng mahigit 100,000 katao noon ding Setyembre 28. 
Ayon sa pinakahuling mga sarbey, halos 70% ng mamamayan 
sa Italy ang tutol sa paglulunsad ng gera sa Iraq, taliwas sa 
pusisyon ni Silvio Berlusconi, ang maka-Kanang prime minister 
ng bansa. 

Naglunsad ng gayunding mga rali sa Paris, France, sa Syndey, 
Australia, at sa iba't ibang syudad sa US noong September 
28 at 29. 

Sa Pilipinas, mahigit 100 taong simbahan mula sa 22 bansa 
ang nagrali sa tapat ng US Embassy sa Pilipinas noong Setyembre 
27 para kundenahin ang “terorismong estado ng US” laban sa 
Iraq at iba pang target ng “gera laban sa terorismo.” Ang rali 
ay nagsilbing rurok ng International Ecumenical Conference on 
Terrorism in a Globalized World na ginanap sa Pilipinas mula 
Setyembre 23-26. Dinaluhan ito ng 130 delegado, kabilang ang 
103 dayuhang taong simbahan mula sa 22 bansa na kumakatawan 
ng 14 na denominasyon. 

Bago ito, lumahok din sa isang rali sa harap ng US Embassy 
noong Setyembre si Sandeep Pandey, isang inhinyerong Indian 
na kabilang sa mga Ramon Magsaysay awardee ngayong taon. Si 
Pandey ay lantarang tumuligsa sa “gerang kontra-terorismo” ng 
US. Bilang protesta, ibinalik ni Pandey ang premyong 550,000 
na ipinagkaloob sa kanya bilang Magsaysay awardee dahil ito ay 
galing sa Rockefeller Brothers Foundation, isang reaksyunaryong 
institusyong Amerikano. 


Oktubre 2002 . ANG BAYAN 


[skandalosong korapsyon 
ng mag-asawang Arroyo 


S obrang siba ang mag-asawang Mike at Gloria Arroyo sa panghuhuthot 
ng suhol at komisyon sa bawat pasuking kontrata, maliit man o 
malaki, at sa lahat ng mga pampinansyang institusyon ng gubyerno. 
Mismong si Mike Arroyo ang direktang nakikipag-usap sa mga dayuhang 
kontratista upang tiyakin ang pinakamalaking posibleng madudugas. 
Noong Setyembre 19, ibinunyag ni Sulpicio Tagud Jr., isa sa mga 
direktor ng Public Estates Authority (PEA), na sangkot mismo si Mike 
Arroyo at mga kroni nito sa PEA sa maanomalyang konstruksyon ng 
President Diosdado Macapagal Boulevard (PDMB) sa Maynila. Ayon 
kay Tagud, nakipagsabwatan ang Board of Directors ng PEA sa JD 
Legaspi Corporation (JDLC) upang palabasing mahigit P1 bilyon ang 
gastos sa konstruksyon kahit nasa P500 milyon lamang ang aktwal na gastos 


nito. Ang P600 milyon ay dumiretso sa bulsa ni Arroyo. 


Mahigit kalahati ng gastos ng PEA (P500 milyon) 
ay pondo mula sa Government Service Insurance 
System (GSIS). Mismong ang Malakanyang ang nag- 
utos na pautangin ng GSIS ang PEA sa kabila ng mga 
problemang pampinansya ng ahensya. Para tugunan 
ito, binimbim ng GSIS ang pagbibigay ng buwanang 
pensyon sa mga retiradong kawani. Tinanggihan din 
nito ang maraming aplikasyon para sa utang ng mga 
myembro ng GSIS at ipinagpaliban ang proyektong 
pabahay para sa kanila. 

Dati nang ginagawang palabigasan ng mga nasa 
poder ang kontrata ng JDLC. Napakinabangan na ito 
ni Estrada noong 1999. Ngunit naging mas malaki ang 
panghuhuthot nang ilagay ni Macapagal-Arroyo ang 
mga tauhan niya sa pamunuan ng PEA. Nagsilbing 
daluyan ng kikbak si Ernest Villareal, pinuno ng 
PEA at isang matalik na kaibigan ni Mike Arroyo. 
Mangyari pa, tumatayo ring pinuno si Villareal ng 
Bigkis Pinoy Foundation, isang organisasyong prente 
ng pamilyang Arroyo at hinihinalang tagalikom ng 
pondong pang-eleksyon ni Macapagal-Arroyo para 
sa 2004. 

Bago pumutok ang anomalya sa PDMB, nabunyag 
na sa publiko ang panghuhuthot ng mag-asawang 
Arroyo sa pamilyang Cheng, ang litaw na may-ari ng 
Philippine International Air Terminals Co. (PIATCo). 
Ang PIATCo ang kumpanyang kinontrata ng gubyerno 
para sa konstruksyon ng Ninoy Aquino Internationl 
Airport (NAIA) Terminal 3 sa ilalim ng iskemang 
build-operate-transfer. Pagkaupung-pagkaupo pa 

lamang nito sa poder, agad nang nakipag-areglo ang 
mag-asawang Arroyo sa PIATCo. 

Kapalit nito, nangakong magbigay ang PIATCo 
ng humigit-kumulang $4.4 milyon (P220 milyon sa 
palitang P50=$1) na lagay kay Macapagal-Arroyo. 
Ipinwesto ng mag-asawang Arroyo, sa tulong ng 
opereytor nilang si Dante Ang, si Alfonso Liongson 
bilang “espesyal na konsultant” ng PIATCo para 
magsilbing daluyan ng suhol. Mula Hunyo hanggang 
Disyembre, tumanggap si Liongson ng $2.1 milyon 
(P105 milyon). 

Hindi na nakumpleto ang $4.4 milyong suhol 
dahil napilitang magtago si Liongson noong Enero 
2002 nang magpatuloy ang mariing pagbatikos sa 
maanomalyang kontrata at unti-unti nang nasisilip 
ang panghuhuthot ng mag-asawang Arroyo. Nitong 
Agosto, pinalipad na siya sa Hongkong upang putulin 
ang ugnay sa mag-asawang Arroyo. 

Para makapiga pa ng mas malaki, nagmaniobra si 
Macapagal-Arroyo upang maipwesto ang sariling tao 
sa PIATCo. Kunwa’y ipinarepaso niya ang kontrata sa 
PIATCo at ipinadeklara itong maanomalya. Matapos 
ito, inatasan niya si Gloria Tan-C limaco, presidential 
adviser on strategic projects, na ilantad na ang 
PIATCo ay prente lamang ng Frankfurt Airport 
Services Worldwide (Fraport AG), isang kumpanyang 
German, upang mapresyur ang kumpanya na putulin 
na ang pakikisosyo sa pamilyang Cheng at ipalit dito 

h ismong si Miguel 
“Mike” Arroyo, asawa 
ng presi-dente, ang nasa 
likod ng serye ng mga anti- 
komunistang patalastas ng 
National Alliance for Demo- 
cracy (NAD) na lumalabas sa 
dyaryo mula noong Hulyo. 

Ang NAD ay isang anti- 
komunistang vigilanteng gru- 
pong itinatag noong panahon ng rehimeng US- 
Aquino. Pinamumunuan ito ni Pastor “Jun” Alcover 
Jr., isang anti-komunistang komentarista sa radyo 
sa Cebu. 

Direktang kumukuha ng pondo ang NAD sa 
Bigkis-Pinoy, isang grupong party list na binuo ni 
Mike Arroyo para sa kanyang asawa. Kinukuha naman 
ng Bigkis-Pinoy ang pinansya mula sa PAGCOR 
sa pamamagitan ng tagapangulo nitong si Ephraim 
Genuino na tauhan din ni Mike Arroyo. 

Pilit na inilalarawan sa naturang mga patalastas 
na terorista ang mga rebolusyonaryong pwersa. 
Idinadawit din ng mga ito ang mga ligal na 
demokratikong organisasyon tulad ng BAYAN, 
Bayan Muna at KARAPATAN. Sinisiraan din nito 
si Kasamang Jose Ma. Sison tulad ng ginagawang 
paninira ng militar. 

Hindi rin pinatawad ng NAD ang iba pang 
bumabatikos kay Macapagal-Arroyo tulad nina Linda 
Montayre ng People’s Consultative Assembly at 


Sabwatang Mike Arroyo-NAD 


Crispin Remulla ng Partido ng Masang Pilipino. Ang 
mga ito ay kilalang malapit sa mga potensyal na 
karibal ni Macapagal-Arroyo sa 2004. 

Kapansin-pansin ang paglarga ng anti-komunistang 
kampanya ng rehimeng Macapagal-Arroyo pagka- 
balik niya mula sa pakikipag-usap kay Presidente 
Bush ng US noong Nobyembre 2001. 

Para rito, muling binuhay ni Mike Arroyo ang 
NAD. Si Joseph Estrada ang huling nagsisilbing 
padrino nito. 

Noong Hulyo, halatang marami nang pera ang 
organisasyon nang maglabas ito ng tig-P200,000 
patalastas sa mga pambansang pahayagan laban 
sa rebolusyonaryong kilusan. Pinangangasiwaan 
mismo ni Jaime Policarpio, dating tauhan ni Estrada 
na katuwang ngayon ni Mike Arroyo, ang black 
propaganda ng NAD. 

Pinaglunsad rin ang NAD ng mga raling pro-US 
noong dumating sa bansa si US State Sec. Colin 
Powell. Nagrali rin ito laban kay Fr. Robert 
Reyes nang batikusin niya ang di pagpapailalim sa 
repormang agraryo ng mga lupain ng malalaking 
panginoong maylupa tulad nina Mike Arroyo at 
Danding Cojuangco. 

Sa state of the nation address ni Macapagal- 
Arroyo noong Hulyo, sinabi niyang hindi lahat ng 
nagrarali noon sa labas ng Batasang Pambansa ay 
laban sa kanya. Pinuntahan niya ang rali ng mga 
maka-Macapagal-Arroyo na inilunsad ng Bigkis- 
Pinoy at NAD. 

ang grupo ni Lucio Tan na kroni ni Macapagal-Arroyo. 
Sadyang si Climaco ang “pinagrepaso” dahil hindi 
lingid sa kanya ang mga maanomalyang probisyon 
at transaksyon ng PIATCo. Dati siyang tagapangulo 
ng kumpanyang Sycip, Gorres and Velayo na siyang 
nag-aawdit sa PIATCo at Fraport. Sangkot din si 
Climaco, kasama si Executive Sec. Alberto Romulo 
sa ginawang panunuhol ng PIATCo at Fraport kay 
Pantaleon Alvarez, dating kalihim ng Department 
of Transportation and Communication. Kasabwat 
si Alvarez, pinalobo ng PIATCo ang gastos sa 


10 


konstruksyon ng NAIA Terminal 3. 

Binantaan ni Climaco ang Fraport na pwersahang 
aagawin ng gubyerno ang proyekto kung hindi ito 
papayag sa mga kundisyon ni Macapagal-Arroyo. 
Dahil umabot na sa $375 milyon (P18.75 bilyon 
sa palitang P50=$1) ang ibinuhos ng Fraport AG 
sa proyekto, bumigay na rin ito sa garapalang 
panghuhuthot ni Macapagal-Arroyo. Noong Setyembre 
5, nangako ang Fraport na magpasulpot ng $400 
milyon (P20 bilyon) para sa proyekto. Ang $300 
milyon ay mapupunta sa mga lokal na kasosyo nito 
habang ang $100 milyon (P5 bilyon) ay direktang 
mapupunta kay Macapagal-Arroyo. 

Pagpusisyon ng mga magsasaka sa hilagang-kanlurang Leyte 


Pagkakaisa at kapasyahang lumaban 


S a kasalukuyan, mahigit 2,000 ektaryang lupain 


sa hilagang-kanlurang Leyte ang okupado 
at pinupusisyunan ng mahigit 1,000 pamilya. 


Matatagpuan ito sa mahigit 30 malalaking barangay 


sa Ormoc City at sa mga bayan ng Kananga, San 
Isidro, Leyte, Albuera, Villaba at iba pa. 

Sa pagpusisyon, inookupa at binubungkal 
ng mga magsasaka ang mga tiwangwang na 
tubuhan, na karamiha’y inabandona ng mga 
panginoong maylupa o naremata ng mga 
bangko matapos malugi bunsod ng 
pagbagsak ng industriya ng asukal 
noong dekada 1980. 

Kasabay ng sustenidong pag- 
kilos upang pusisyunan ang 
lupa, naipagtagumpay din ng 


masang magsasaka roon i 
ang pakikibaka upang 

ibaba ang upa sa lupa at Q 

itaas ang sahod ng mga h 

manggagawang bukid samga Ņ 

maisan, niyugan at tubuhan. VA 

Ang mga pakikibakang ito, 

na kinatatangian ng mahigpit na ugnayan ng mga 
magsasaka sa iba't ibang barangay, ay mainit 
na sinusuportahan ng mga manggagawa at mga 
panggitnang pwersa. 


PAG-OKUPA SA ABANDONADONG LUPA. Ang mga 
lupain sa hilagang-kanlurang Leyte ay monopolisado 
ng iilang malaking panginoong maylupa. Naririto ang 
pinakamalalaking tubuhan, at ilan sa pinakamalalawak 
na niyugan at pastuhan sa Silangang Kabisayaan. 

Dekada 1980 pa lamang ay may ilan nang 
ispontanyong pag-okupa sa mga tiwangwang na 
lupain. Sa simula'y kalat-kalat ang mga pagsisikap 
ng iba't ibang pamilya at grupo. Noong 1995, tinipon 
at kinoordina ito ng Samahan han Gudti nga Parag- 
uma-Sinirangang Bisayas (SAGUPA-SB o Samahan 

ng Maliliit na Magsasaka-Silangang Kabisayaan). 
Lumaganap ang mga pagkilos sa magkakatabing mga 
barangay at bayan, sa mga 
tabing haywey at baybay- 
dagat, pati na sa labas ng 
mga tubuhan. 


PAGBABALIK NG MGA 
PANGINOONG MAYLUPA. Ba- 
gamat abandonado na ang 
karamihan ng lupang ino- 
kupa, hindi naging madali 
ang pakikibaka ng mga mag- 
sasaka. Sa kabila ng ilang 
panahon nang paglinang ng 

Í mga pamilyang magsasaka 

sa mga lupain, tinangka ng ilang 

panginoong maylupa at ng mga bangko 

na agawin muli ang mga lupain at ipagbili sa 
iba pang panginoong maylupa at negosyante. 

Isa sa mga nagkainteres na mangamkam ng 

lupa para sa pagpapalawak ng kanyang rantso si 
Melchor Larrazabal. Ang pamilyang Larrazabal ay 
isang makapangyarihang angkan ng mga panginoong 
maylupang ilang dekada nang naghahari sa Leyte. 

Noong 1996, napwersa ng mga magsasaka sa 
ilang lugar ang Department of Agrarian Reform na 
magdesisyong mamahagi ng lupa. Subalit hindi ito 
naipatupad dahil sa maniobra ng mga panginoong 
maylupa kung saan kabilang si Lito Osmeña. 

Ang pamilyang Osmefia ay isa sa mga maka- 
pangyarihang angkan sa Cebu. Sa panahong ito, 
mayroon nang 100 ektaryang lupain si Lito Osmefia 
na balak niyang gawing paliparan. Interesado rin 
siyang gumawa ng golf course at mga iligal na 
bahay-aliwan para sa mga pedophile (mga taong 
may sekswal na pagnanasa sa mga bata) sa bayan 
ng San Isidro. 

Pinasimunuan nina Osmefia at Larrazabal ang 

pandarahas at pagsasampa ng mga gawa-gawang kasong 
kriminal laban sa SAGUPA-SB at mga indibidwal na 
magsasakang umokupa sa mga lupa. 


KARAHASAN LABAN SA MGA MAGSASAKA. Noong Agosto 
1999, isang barangay captain na lider ng SAGUPA-SB 
ang ipinapatay ni Melchor Larrazabal. Sa bayan naman 
ng Kananga, pinatay ng mga pulis at CAFGU ang lider- 
magsasakang si Reynaldo “Teting” Villota sa utos ni Loloy 
Labra, isang despotikong panginoong maylupa. 

Subalit sa kabila ng patuloy na harasment, kahit sa 
mismong burol, buong-tapang na pinarangalan ng mga 
magsasaka ang mga pinaslang. Libu-libong magsasaka 
ang sumama nang imartsa ang mga kabaong ng dalawang 
pinaslang patungong sementeryo. Dala-dala ang mga 
pulang bandila at mga plakard at istrimer, ipinahayag 
nilang ipagpapatuloy ang pakikibakang pinagbuwisan ng 
buhay ng dalawa. 

Hanggang sa kasalukuyan, sama-samang hinaharap ng 
mga magsasaka ang mga kaso at banta sa kanila. Patuloy 
silang naglulunsad ng mga piket, demonstrasyon, camp- 
out at iba pang anyo ng kilos-protesta. Kapag may lider- 
magsasakang hinuhuli at ikinukulong, dinadagsa nila 
ang kulungan upang magbigay ng suportang moral. May 
mga pangyayaring dahil sa pagkilos ng mga magsasaka, 
nagpasya ang husgado na pansamantalang palayain ang 
mga ibinilanggo. May kaso ring napipilitan ang husgado 
na babaan ang pyansa. 

Dahil makapangyarihan sa gubyerno ang kanilang mga 
kalaban, talo ang mga magsasaka sa maraming kaso. Subalit 
hindi pa rin nila iniwan ang lupa. Bagkus ay tumibay pang 
lalo ang kanilang paninindigan. Isang halimbawa ang kaso 
sa isang pastuhan kung saan mula sa 150 katao, umabot sa 
300 pamilya ang lumahok sa pagpusisyon at nagtutulung- 
tulong sa pagtatanim sa kabila ng pananakot. Dahil maya't 
maya ay may pinapupuntang goons ang mga panginoong 
maylupa para bunutin ang mga pananim, nagpasya ang 
mga magsasakang magrelyebo sa pagbabantay sa kanilang 
mga sakahan. 


MABISANG SANDATA NG MGA MAGSASAKA SA HILAGANG- 
kanlurang Leyte ang mahigpit na pagtutulungan sa 
pagsusustine ng mga laban at pagpapalakas ng kanilang 
hanay. Patuloy nilang pinatataas ang kanilang kamulatan at 
diwang mapanlaban sa kabila ng tangka ng mga panginoong 
maylupa na sagkaan ang kanilang pagsulong. Dahil sa 
kanilang pagkakaisa at kapasyahang lumaban, tiyak na 
tuluy-tuloy silang aani ng mga tagumpay. 

Kapitulasyon 
at kriminalidad 
ng RPM-RPA-ABB 


bayong nalalantad ang kapitulasyon at 

kriminalidad ng Rebolusyonaryong Partido 
ng Manggagawa-Revolutionary Prole-tarian 
Army-Alex Boncayao Brigade (RPM-RPA- 
ABB). 

Noong Agosto 31, isinumite ng mga 
kinatawan ng mga organisasyong masa kay 
Gov. Niel Tupas at Senior Supt. Johnny 
Mabugat ng Iloilo ang listahan ng mga 
paglabag ng RPA-ABB sa karapatang-tao. 
Kabilang dito ang mga kaso ng pananakot, 
pangingikil, rekrutment para sa CAFGU, iligal 
na pagtotroso at marami pang iba. Direktang 

pinangalanan sa naturang ulat 
ang grupo nina Demetrio 
Capilastique alyas “Hugo” 
at Rufino Cadugo alyas 
“Rocky”. 


Itinaon ang pag- 
sumite ng listahan 
sa pag-apruba ni 

Macapagal-Arroyo 
sa P17.5 milyon para sa 
nabuong aregluhang “pang- 
kapayapaan”? sa pagitan 
ng RPM-RPA-ABB at ng 
rehimen. Sa halagang ito, 

P10 milyon ang mapupunta 
sa “reintegration” o “pagbabalik-loob sa 
gubyerno” ng mga sumukong RPM-RPA- 
ABB. Ang natitirang P7.5 milyon ay ilalaan 
diumano sa itatayong joint enforcement and 
monitoring committee para sa implementasyon 
ng aregluhang pininal sa “Clarification 
Document” na pinirmahan noong Pebrero 27, 
2002 sa Quezon City. 

Kasama sa mga pumirma sina Sec. Roilo 
Golez, Nilo de la Cruz, Arturo Tabara at 
Manuel Calizo. Saksi naman si Eduardo “Red” 
Kapunan, isang lider ng maka-Kanang B 

RAM. Matapos ito, buong kahambugang 
ipinagmamalaki ng RPA ang kanilang mga 
armas, unipormeng camouflage at combat 
boots na suplay ng gubyerno. 

Maliban sa pagsisilbing mga pulis, 
inaamin ni Daniel Batoy, kumander ng 
RPA sa Panay, na kasama sila sa mga 
operasyong paniktik sa demokratiko at 
rebolusyonaryong kilusan. Kasama rin sila 
ng Philippine Army sa pag-tsetsekpoynt 
at mga operasyong militar sa maraming 
lugar. 

Sa kabila ng suhol na tinatanggap nito 
mula sa AFP at rehimen, aktibo pa rin sa 
pangingikil ang RPM-RPA-ABB sa buong 
Panay. Hindi bumababa sa P1,200 kada 
barangay ang kinikikil nila buwan-buwan. 
Hindi rin bababa sa P500 ang kinikikil 
nila sa bawat byahe ng mga magtotroso sa 
isla. Tumatanggap din sila ng suhol bilang 
mga maton sa mga demolisyon sa Boracay 
Island, Malay, Aklan. 

Sa Negros Occidental, maraming 
mamamayan ang hindi nakaboto sa 
eleksyong pambarangay noong Hulyo 
dahil sa pananakot ng RPM-RPA-ABB. 
Nagbantay sa mga botohan ang mga 
armadong elemento ng RPA para ikam- 
panya ang kanilang mga “manok” sa 
eleksyon sa mga bayan ng Calatrava at Don 
Salvador Benedicto. 

Nagsisilbi rin silang mga bayarang 
mama-matay-tao at goons ng mga pulitiko 
gaya ni Danding Cojuangco at ng mga 
kapartido nitong si dating Rep. Oscar 
Garin, dating meyor Nene de la Cruz at 
asawa nitong si Cynthia, meyor ng Don 
Salvador Benedicto. 

Simula pa noong 1997, ang RPA ay 
aktibo nang ginagamit ni Gen. Gerry Flores, 
dating hepe ng PNP Intelligence. Nagsisilbi 
rin silang goons ni Flores at ng asawa 
niyang meyor ng Miag-ao, Iloilo. 

Direkta itong nakaugnay sa Red 
Vigilantes Group na sangkot sa pagtutulak 
ng bawal na droga, kidnap for ransom at iba 
pang gawaing gangster sa Nueva Ecija. 

| | Ipagtanggol 
|si Ka Joema! 


aglunsad ng piket-protesta ang mga progresibong 

kabataan, sa pangunguna ng Anakbayan, sa harap ng 
embahada ng The Netherlands sa Makati noong Setyembre 
24. Sa isang sulat-petisyon, iginiit ng mga nagpuprotesta sa 
gubyernong Dutch na ibalik ang mga karampatang benepisyo 
bilang political refugeee ni Kasamang Jose Ma. Sison, 
Senior Political Consultant ng negotiating panel ng National 
Democratic Front of the Philippines (NDFP). Bilang tulong, 
nagpadala sila ng isang simbolikong “care package” na 
naglalaman ng mga delata, bigas, gamot, tubig na maiinom 
at iba pa. 

Bilang pagsuporta kay Kasamang Sison, inilunsad rin ng 
Anakbayan ang kampanyang “Piso para kay Prof. Joema” 
na itinuturing nilang “isang mahusay na guro, tunay na 
tagapagtanggol ng kalayaan, mahusay na kaibigan, ama at 
kasama”. 

Noong Agosto 25, nagtipun-tipon ang mga pamilya, 
kasama at kaibigan ng pamilyang Sison at iba pang myembro 
ng peace panel ng NDFP sa Quezon City. Pinabulaanan nila 
ang “teroristang” bansag ng gubyernong US at Macapagal- 
Arroyo sa mga ito at iginiit ang kagyat na pagtigil ng rehimeng 
Macapagal-Arroyo sa kampanyang paninira laban sa NDFP. 
Ang pagtitipon ay dinaluhan din ng mga myembro ng peace 
panel ng GRP tulad nina Atty. Rene Sarmiento at Rep. Jose 
“Apeng” Yap. Nagpadala rin ng mensahe ng pakikiisa si Sen. 
Loren Legarda kung saan tinawag niyang “mga espesyal na 
klaseng Pilipino” sina Ka Joema at mga kasama. 

Noong Setyembre 25, nagprotesta sa tapat ng embahada 
ng The Netherlands ang mga kasapi ng Philippine Solidarity 
Groups-Belgium. Natulog sila sa kalsada upang tuligsain 
ang kriminalisasyon sa kilusang masa sa Pilipinas at laban 
sa panggigipit ng gubyernong Dutch kay Prof. Jose Maria 
Sison. Inilunsad rin nila ang “1 euro para kay Sison” para sa 
mga batayang pangangailangan at pondong pandepensa (/egal 
funds). (Ang isang euro ay katumbas ng P55.) 

Dalampu't tatlong kinatawan naman ng European 
Parliament ang nagpahayag ng pagsuporta kay Ka Joema P 

noong Setyembre 21. Sa pamamagitan ng 
isang petisyong ihinapag sa gubyerno ng 
The Netherlands, ipinanawagan nilang 
tanggalin na nito ang Partido Komunista ng 
Pilipinas at ang Bagong Hukbong Bayan 
sa ginawang listahan ng mga “teroristang 
organisasyon”. Anila, inilalagay nito sa 
peligro ang usapang pangkapayapaan sa 
pagitan ng NDFP at Gubyerno ng Republika 
ng Pilipinas na malaon nang sinusuportahan 
at itinataguyod ng European Parliament. 
Ang 22 pumirmang mambababatas ay mula 
sa Denmark, France, Germany, Greece, 
Italy, The Netherlands, Portugal, Spain at 
Sweden. 

Noong Setyembre 18, nanawagan sa 
isang press conference sina Archbishop 
Joris Vercammen ng Old Catholic Church 
ng Utrecht at Dominee Hans Visser ng 
Paulus Kerk ng Rotterdam na suportahan 
ang pakikibaka ni Ka Joema. Tinawag 
ni Visser na “estupido” ang desisyon ng 
gubyernong Dutch na ihinto ang pagbibigay 
ng mga benepisyo. Tinawag din nitong 
“katawa-tawa” ang paghahambing nito kay 
Ka Joema kay Osama bin Laden. 

Samantala, naglunsad ng demonstrasyon 
sa harap ng embahada ng The Netherlands 
sa Chanakyapuri sa New Delhi, India nitong 
Setyembre 26. Inaresto ng pulisya ang 
mahigit 100 aktibista na may dalang liham- 
petisyon para sa gubyernong Dutch na 
humihiling na ibalik ang mga karapatan ni 
Kasamang Joema bilang political refugee. 

Sa Vancouver, Canada, naglunsad 
ng piket sa harap ng embahada ng The 
Netherlands ang mga Pilipinong migrante 
bilang suporta kay Ka Joema at upang 
tuligsain ang terorismo ng US. Nagbigay din 
sila ng sulat-petisyon para sa pagtatanggol 
kay Ka Joema. 

Ang mga aktibidad para sa pagtatanggol 
kay Ka Joema ay ikinokoordina ng Committee 
DEFEND. Sa internet, ang impormasyon 
tungkol sa kanyang kaso at paglaban ay 
matatagpuan sa www.defendsison.be. 

Kaugnay nito, naglabas ng espesyal na 
isyu ang AB nitong Setyembre 22. 

PKP, nakiisa 
sa paggunita sa Set. 11 


itong Setyembre 10, ipinahayag ni Gregorio “Ka Roger” 

Rosal, tagapagsalita ng Partido Komunista ng Pilipinas, 
ang pakikiisa ng Partido sa paggunita sa pagkamatay ng 
mahigit dalawang libong mamamayang Amerikano at iba pang 
nasyunalidad na biktima ng teroristang atake noong Setyembre 
11, 2001. Ang sumusunod ay sipi mula sa pahayag na ito: 


Makalipas ang isang taon, lalong idinidiin ng PKP ang 
paninindigan nito laban sa terorismo, laluna sa terorismo 
ng imperyalismong US na sumasalanta ngayon sa buong 
mundo.... 

Ginagamit ngayon ng imperyalismong US ang “digmang 
kontra-terorismo” bilang sangkalan para sa pagpapalawak ng 
kapangyarihan nito sa buong mundo. Pinipilipit nito ang kamay 
ng lahat ng bansa, niyuyurakan ang kanilang soberanya at 
binabalewala ang mga internasyunal na institusyon, kasunduan 
at mga pamantayan sa sibilisadong relasyon ng malalayang 
bansa. 

Kinukundena ng Partido Komunista ng Pilipinas ang 
terorismo, panggegera at pang-uupat ng gera ng imperyalismong 
US. Kinukundena rin ng PKP ang rehimeng Macapagal-Arroyo 
na walang ginawa kundi ang bulag na pagsunod sa bawat utos 
ng amo nitong si US President Bush. 

Sadyang iresponsable, walang batayan at malisyoso ang 
pagbabansag ng imperyalismong US at rehimeng Macapagal- 
Arroyo na terorista ang PKP at BHB. Pilipit ang pangangatwiran 
ni Macapagal-Arroyo na mga “generic terrorist” ang PKP 
at BHB dahil ito'y nagsusulong ng armadong pakikibaka na 
naglalayong pabagsakin ang reaksyunaryong gubyerno.... 

Ang ganitong pagbabansag sa PKP at BHB ay ginawa 
lamang upang mabigyang-katwiran ang tuluy-tuloy na presensya 
ng mga tropang Amerikano sa bansa.... Ginamit at patuloy 
na gagamitin ng US ang paglulunsad ng mga magkasanib na 
pagsasanay-militar bilang pantabing sa direktang armadong 
panghihimasok ng US sa mga panloob na usapin ng Pilipinas. 

Naninindigan ang PKP at Bagong Hukbong Bayan na 
walang lugar at taliwas ang terorismo sa pagsusulong ng 
rebolusyonaryong armadong pakikibaka at labag ito sa mga 
internasyunal na pamantayan sa kondukta ng digmaan. Ang 
paninindigang ito ay hindi lamang ipinahayag ni Ka Roger, 
kundi nakaukit sa mga batayang prinsipyo at alituntunin na 
araw-araw na ipinatutupad ng mga mandirigma ng Bagong 
Hukbong Bayan. 

BALITA 


Batas militar, ginunita 
sa buong bansa 


Ang pagkiling ng gubyerno sa United States ay isang 
sitwasyon na katulad noong bago ipataw ni Marcos ang 
batas militar noong 1972. Ito ang deklarasyon ni Bise 
Pres. Teofisto Guingona, sa isang porum na inilunsad 
nitong Setyembre 21 sa De La Salle University, Manila. 
Bahagi ang naturang porum ng mga aktibidad na 
gumunita sa ika-30 taong anibersaryo ng deklarasyon 
ng batas militar. 

“Bagamat wala pang batas militar, kamay-na-bakal 
naman ang naghahari”, ang pagdedeklara naman ni Fr. 
Joe Dizon sa naturan ding porum. 

Sa Laoag City, nagmartsa ang may 1,000 magsasaka 
na kasapi ng Solidarity of Peasants against Exploitation- 
Ilocos (Stop-Ex-Ilocos) at ng BAY AN-Ilocos. Nagtipon 
sa Divine Word College ang mga magsasaka mula La 
Union, Ilocos Sur, Ilocos Norte at Abra at nagmartsa 
patungong kapitolyo sa Laoag City upang ipaalala sa 
mga Ilokano ang malalagim na taon ng batas militar. 

Sa Panay, nagmartsa ang may 1,700 magsasaka 
sa mga pangunahing kalsada ng Iloilo City. Ang 
kilos-protesta ay pinamunuan ng BAYAN at ng 
Paghugpong sang mga Mangunguma sa Panay kag 
Guimaras (Pamanggas). Tinuligsa nila ang malawakang 
militarisasyon sa Panay, laluna laban sa minoryang 
mamamayan. 

Naglunsad rin ng rali sa iba't ibang lugar sa 
Negros tulad ng Bacolod City, Cauayan, Kabankalan at 
Escalante. “Ang panawagan natin ay huwag ulitin ang 
batas militar,” sabi ni Julius Mirabeles ng BAYAN- 
Negros. 

Isang pananda ang itinayo sa Cauayan, Negros 
Occidental upang alalahanin ang magigiting na nakibaka 
sa batas militar. “Tanda ito ng paghahari ng lagim 
sa panahon ni Marcos,” anang Task Forces Detainees- 
Western Visayas (TFD-WV) na nanawagan kay Maca- 
pagal-Arroyo na itigil ang kanyang kampanyang all-out 
war. 

Sinabi rin ng TFD-WV na dumarami ang mga 
bilanggong pulitikal. Kung ibibilang ang 12 inaresto 
sa Bikol at walo sa Negros na hinuli noong Agosto 
30, aabot na sa 197 ang mga bilanggong pulitikal na 
nakapiit sa 63 bilangguan sa buong bansa. 

Bayan Muna, 
sinisiraan ng AFP 


Nabunyag sa isang ulat ng Provincial 
Peace and Order Council (PPOC) ng Mt. 
Province na ang militar ang nasa likod ng 
mga paninira laban sa grupong party list na 
Bayan Muna. 

Ayon sa ulat, malisyosong iniuugnay 
ng 5 ID ng Philippine Army sa rebo- 
lusyonaryong kilusan ang mga programang 
pinopondohan ng mga representante ng 
Bayan Muna. Ang mga ito ay ang P1 milyong 
proyekto para sa suplay ng tubig sa Barangay 
Mainit, Bontoc at ang P1 milyon ding 
drainage system sa isang pampublikong 
eskwelahang elementarya sa lugar. 

Nakasaad rin sa report ang kasinu- 
ngalingan ni Maj. Carlito Bueno Jr. ng 
22"4 Special Forces Company tungkol kina 
Wyndel Bolinget at Jonathan Torafeng, mga 
upisyal ng Cordillera People's Alliance. 
Sinasabi ni Major Bueno na bago gawin 
ang mga proyektong nabanggit ay kinausap 
umano nina Bolinget at Torafeng ang mga 
residente ng Barangay Mainit, Bontoc para 
sa mga boto ng mga ito sa eleksyong pamba- 
rangay at sa Sangguniang Kabataan noong 
Hulyo. Subalit ayon naman kay Bolinget, 
noon pang 1999 siya huling nakapunta sa 
Mainit. 

Ayon naman kay Meyor Thomas Killip 
ng Sagada, Mt. Province, nababahala siya 
sa masamang pagtingin ng militar sa P5 
milyong alokasyon ng Bayan Muna para sa 
pagpapagawa ng limang kilometrong kalsada 
sa ruta ng Ambasing at Sagada-Dantay. 

Walang katwiran, aniya, ang kampanya 
ng militar kaban sa Bayan Muna. Ayon 
sa kanya, “sa katunayan, ang sinasabi 
(ng militar) na mga terorista ay ang mga 
taong nagnanais na tulungan ang aming 
komunidad.” 

BALITA 
VAr] Mga kilos protesta laban sa PPA, 
inilunsad sa Panay 

Humigit-kumulang 9,000 mama- 
mayan sa Panay ang naglunsad ng mga 
kilos protesta nitong Setyembre laban sa 
purchased power adjustment (PPA). 

Sa Iloilo City, aabot sa 7,000 ang nagmartsa sa 
mga pangunahing kalsada ng lunsod. Sa Roxas City, 
may 2,000 rin ang nagtipon para sa isang prayer rally 
laban sa PPA, kabilang ang 50 paring Katoliko. 

Binuo noong Setyembre 12 ang People Opposed 
to Warrantless Electric Rates (POWER) sa pru- 
binsya ng Iloilo. Kabilang sa koalisyon ang 
BAYAN, mga lokal nga gubyerno ng siyam na bayan 
sa Iloilo at ang Archdiocese of Jaro. 


Protesta ng mga manininda 

Di kukulangin sa 1,250 ang lumahok sa mga kilos- 
protesta mula Agosto 22 hanggang Setyembre 12, 
laban sa kampanya ni Bayani Fernando, tagapangulo 
ng Metro Manila Development Authority, na palayasin 
ang lahat ng manininda sa mga bangketa ng Metro 
Manila. Pinangunahan ito ng Alyansa ng mga 
Manininda sa Kalookan, Alyansa ng mga Manininda 
Para sa Pagtatanggol sa Kabuhayan at Karapatan, at 
Metro Manila Vendors Alliance. 


Presyo ng produktong petrolyo, 
muling tumaas 

Muling tumaas ang presyo ng produktong petrolyo 
noong Setyembre. Umabot sa 39 na sentimo bawat 
litro ang ipinataw ng Caltex, Petron at Shell sa presyo 
ng gaas, gasolina at diesel. Panlimang pagtaas na 
ito ngayong taon. Hindi rin nagpahuli ang Eastern 
Petroleum at Total. Samantala, tumaas nang piso 
bawat kilo ang presyo ng liquefied petroleum gas 
(LPG). Binatikos ito ng mga militanteng organisasyon. 
Ayon sa PISTON, grupo ng mga militanteng drayber, 
kung hindi iaatras ang pinakabagong pagtaas ng 
presyo ng langis, mapipilitan silang igiit na itaas nang 
piso ang pamasahe. 


Pagbasura sa ICC, itinutulak ng US 

Umaabot sa 150 bansa ang pinepresyur ng US para 
hindi maratipika ang 1998 Rome Statute na magtatayo 
ng International Criminal Court (ICC). Nagbabanta 

ang US na iuurong ang mga ipinangako nitong ayuda 
kung hindi susunod ang mga ito. Una nang binalaan 
ang Lithuania, Estonia at Latvia. Samantala, ibinasura 
na ng Pilipinas ang ICC. 

Ang ICC ang maglilitis sa mga kaso ng heno- 
sidyo, mga krimen sa digma at iba pang kaso laban 
sa sangkatauhan. Labis na naliligalig ang US sa 
pagtatayo nito dahil ayaw nitong malitis sa mahaba 
nang listahan ng krimen nito sa sangkatauhan. 


Opensiba, welga: inilunsad sa Nepal 


A Sampung araw pa lamang matapos 

ihayag ang pagwawakas ng state of 
emergency, niyanig naman ng dalawang malalaking 
opensiba ng rebolusyonaryong People’s Liberation 
Army (PLA) ng Communist Party of Nepal-Maoist 
ang reaksyunaryong gubyerno ng Nepal. Sinalakay ng 
PLA ang mga armadong pwersa sa distritong Sindhuli 
at sa bayan ng Sandhikharka noong Setyembre 8 at 
9. Walumpu't siyam (89) na pulis at 17 sundalo ang 
napatay sa naturang mga opensiba. 

Lalo pang nasindak ang estado nang ilunsad noong 
Setyembre 16 ang higanteng mga welga na nagparalisa 
sa buong bansa. Ipinatawag ang pambansang welga 
bilang protesta sa nakaambang pambansang eleksyon 
sa darating na Nobyembre. 

Unang idineklara ni Gyanendra, hari ng Nepal, 
ang state of emergency noong Nobyembre 2001 
matapos ang sunud-sunod na mga pagsalakay ng PLA 
na nagdulot ng malaking bilang ng kaswalti sa hanay 
ng pulisya at militar. 


Mga kilos-protesta sa Palestine, lumalawak 

Kinakitaan ng malalaking rali ang sentrong bayan 
at mga okupadong teritoryo sa Palestine nitong 
Setyembre. Ito ay sa kabila ng halos tuluy-tuloy na 
pambobomba ng Israeli Defense Forces (IDF) sa 
kanilang kabahayan at mga gusali. Noong Setyembre 
19, halos pulbusin ng IDF ang hedkwarters ni Yasser 
Arafat, pinuno ng Palestinian Authority. Ilang araw 
matapos ito, naglabas ng resolusyon ang United 
Nations Security Council para sa kagyat na pag-atras 
ng IDF mula sa mga teritoryo ng Palestine. Tanging 
ang US ang hindi pumirma rito. Bagamat sa una'y 
hindi ito pinapansin ng Israel, napilitan ding umatras 
ang IDF mula sa Ramallah at iba pang teritoryo ng 
Palestine nitong Setyembre 28. 

